ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ทีมข่าวการเงิน
qq...ร้อนไปทั้งโลกโซเชียลเน็ตเวิร์ก เมื่อคืนก่อน กรณ์ จาติกวณิช รมว.คลัง ทวีตข้อความให้คนติดตามการแก้ปัญหาหนี้นอกระบบ อิงกับละครเรื่อง “วนิดา” แต่หลายคนในสังคมโลกออนไลน์กลับไม่ขำไปด้วย เพราะช่วงเดียวกับที่ รมว.คลัง ทวีตอยู่น่ะ เกิดเหตุระเบิดที่บางบัวทอง มีทั้งคนเจ็บคนตาย เครียดไปตามๆ กัน แต่ขุนคลังกลับหาเสียง
qq...เมื่อข้อความทวีตแพร่ออกไปเลย มีทั้งคนหนุนคนต้าน คนด่าซ้ำก็มี บางคนบอกว่าเรื่องระเบิดน่ะไม่เกี่ยวกับกรณ์ เพราะไม่ใช่รัฐมนตรีผู้รับผิดชอบด้านความมั่นคง ทั้ง สส.ฝ่ายรัฐบาล และคนเสื้อแดง ก็รุมเข้ามาในทวีตกันหนุกหนาน อย่างนี้ถือว่าเป็นประสบการณ์ละกัน 
qq...ถือว่าเนื้อหอมมั่กๆ สำหรับ “ธนาคารไปรษณีย์” ที่กระทรวงการคลังหมายมั่นจะให้เป็นช่องทางปล่อยสินเชื่อถึงรากหญ้า ล่าสุดสถาบันการเงินต่างประเทศหลายแห่งติดต่อเข้ามาจะขอใช้เป็นสาขาย่อย ...งานนี้ถ้าออมสินไม่สนใจ ก็มีคนรอเสียบอยู่อีกเพียบ
qq...ต้องจับตากันอีกยก เมื่อราคาทองคำในตลาดโลกปิดทำสถิติสูงสุดครั้งใหม่ที่ระดับ 1,340.30 เหรียญสหรัฐต่อออนซ์ บวกลบคูณหารแล้ว ราคาทองคำตั้งแต่ต้นปีที่ผ่านมาพุ่งไปถึง 20% แต่งานนี้อานิสงส์ไม่ถึงเมืองไทยหรอกจะบอกให้ เพราะเงินบาทแข็งปั๋ง ทั้งที่จริงๆ แล้วราคาทองในไทยควรทะลุบาทละ 2 หมื่นบาท เข้าให้แล้ว
qq...จิตติ ตั้งสิทธิ์ภักดี นายกสมาคมค้าทองคำ บอกว่า นักลงทุนเข้าซื้อทองคำอย่างต่อเนื่อง เพื่อจะเก็บไว้เป็นสินทรัพย์ป้องกันความเสี่ยง รวมทั้งซื้อไว้ลงทุนเก็งกำไร เนื่องจากค่าเงินเหรียญสหรัฐอ่อนค่าลง ส่งผลให้ราคาทองคำแท่งขายที่บาทละ 19,050 บาท และราคาทองรูปพรรณ 19,450 บาท พร้อมการันตีว่า ราคาทองแท่งอาจปรับขึ้นไม่ถึงบาทละ 2 หมื่นบาท ในปีนี้ ส่วนรูปพรรณอ่ะไม่แน่